ହିନ୍ଦୁ ଧର୍ମରେ ଅନେକ କାର୍ଯ୍ୟ ମହିଳାମାନଙ୍କ ଦ୍ୱାରା କରେଇବା ନିଷେଧ ଅଟେ ଏବଂ ଏହି କାର୍ଯ୍ୟଗୁଡିକ ମହିଳାମାନେ କରିବା ଅତ୍ୟନ୍ତ ଅଶୁଭ ବୋଲି ବିବେଚନା କରାଯାଏ । ଯେପରି ଗୋଟିଏ ଘରକୁ ସୁନ୍ଦର କରି ଗଢିବାରେ ମହିଳାମାନଙ୍କର ହାତ ଥାଏ ସେହିପରି ମହିଳାମାନଙ୍କର ସାମାନ୍ୟତମ ଭୁଲ ଯୋଗୁ ଘର ନଷ୍ଟ ମଧ୍ୟ ହୋଇପାରେ । ତେବେ ଆସନ୍ତୁ ଜାଣିବା ମହିଳାମାନେ କେଉଁ କାର୍ଯ୍ୟ କରିବା ନିଷେଧ ବୋଲି ଶାସ୍ତ୍ରରେ କୁହାଯାଇଛି ।
ନଡ଼ିଆ ଭାଙ୍ଗିବା- ସମସ୍ତ ଶୁଭ କାର୍ଯ୍ୟରେ ନଡ଼ିଆ ଭଙ୍ଗାଯାଇଥାଏ । ନଡ଼ିଆକୁ ସର୍ବଦା ପୁରୁଷମାନେ ଭାଙ୍ଗିବା ଉଚିତ । ଯଦି ଜଣେ ମହିଳା ଏହି କାମ କରନ୍ତି ତେବେ ଏହା ଅତ୍ୟନ୍ତ ଅଶୁଭ ବୋଲି ବିବେଚନା କରାଯାଏ ।
ହନୁମାନଙ୍କର ପୂଜା- ହନୁମାନ ଭଗବାନ ବାଳବ୍ରହ୍ମଚାରୀ ଥିଲେ, ତେଣୁ ତାଙ୍କ ମନ୍ଦିରରେ ମହିଳାମାନଙ୍କ ପ୍ରବେଶ ନିଷେଧ ଅଟେ । ଏହା ବ୍ୟତୀତ ମହିଳାମାନେ ଘରେ ମଧ୍ୟ ପ୍ରଭୁ ହନୁମାନଙ୍କୁ ପୂଜା କରିବା ଉଚିତ ନୁହେଁ ।
ଗାୟତ୍ରୀ ମନ୍ତ୍ର ଜପ- ଗାୟତ୍ରୀ ମନ୍ତ୍ର ଅତ୍ୟନ୍ତ ପବିତ୍ର ବୋଲି ବିବେଚନା କରାଯାଏ କିନ୍ତୁ ଖୁବ୍ କମ୍ ଲୋକ ଜାଣନ୍ତି ଯେ ମହିଳାମାନେ ଏହି ମନ୍ତ୍ର ଜପ କରିବା ଉଚିତ ନୁହେଁ ।
ପଇତା ପିନ୍ଧିବା- ହିନ୍ଦୁ ଧର୍ମ ଅନୁଯାୟୀ କେବଳ ପୁରୁଷମାନେ ହିଁ ପଇତା ପିନ୍ଧି ପାରିବେ । ମହିଳାମାନଙ୍କ ପାଇଁ ପଇତା ପିନ୍ଧିବା ନିଷେଧ ଅଟେ ।
କଖାରୁ କାଟିବା- ହିନ୍ଦୁ ଶାସ୍ତ୍ରରେ ମହିଳାମାନଙ୍କୁ କଖାରୁ କାଟିବା ମନା ଅଟେ । ଯଦି କେହି ମହିଳା କଖାରୁ କାଟୁଥାନ୍ତି ତେବେ ସେଥିରେ ପ୍ରଥମେ ଜଣେ ପୁରୁଷ ଚୋଟ ଦେବା ଉଚିତ ତାପରେ ମହିଳା ଜଣକ କଖାରୁ କାଟିପାରିବେ ।
